open-index/open-wikipedia-markdown huggingface dataset:
HMS Topaze (1903)

**HMS Topaze** oli Britannian kuninkaallisen laivaston ensimmäisessä maailmansodassa palvellut Topaze-luokan panssarikansiristeilijä.

## Valmistus

Alus tilattiin Laird, Son and Companyltä Birkenheadistä, missä köli laskettiin 14. elokuuta 1902. Alus laskettiin vesille 23. heinäkuuta 1903 ja valmistui marraskuussa 1904.

## Palvelus
Alus myytiin romutettavaksi 1921.

## Lähteet
* 
* 
* 

### Viitteet
Leonel Manzano

**Leonel ”Leo” Manzano** (s. 12. syyskuuta 1984 Dolores Hidalgo, Meksiko) on yhdysvaltalainen keskimatkojen juoksija, joka on erikoistunut 1&nbsp;500&nbsp;metrin&nbsp;juoksuun.

Osakan MM-kilpailuissa 2007 Manzano karsiutui 1&nbsp;500 metrillä alkuerissä ja Pekingin olympialaisissa 2008 välierissä. Berliinin MM-kilpailuissa 2009 hän oli finaalissa kahdestoista. Daegun MM-kilpailuissa 2011 Manzano jäi välieriin. Lontoon olympialaisissa 2012 Manzano saavutti hopeaa ajalla 3.34,79. Moskovan MM-kilpailuissa 2013 hän karsiutui välierissä.

## Henkilökohtaiset ennätykset

## Lähteet

## Aiheesta muualla

*Leonel Manzonon kotisivut
Sailing Free

**Sailing Free** on Olivia Lufkinin yhdestoista single, joka julkaistiin 15. huhtikuuta 2009. Se on hänen ensimmäinen single yli kahden vuoden tauon jälkeen, jota aiemmin Olivia oli viimeksi julkaissut "Wish/Starless Nightin" lokakuussa 2006. Sailing Free on tehty yhteistyössä Inoranin, Luna Sea-yhtyeen kitaristin kanssa ja se tehtiin PlayStation Portable:lle julkaistulle Sengoku Basara Battle Heroes-pelille.

Kappale sijoittui ensimmäisen viikon 2,418 kappaleen myynnillään parhaimmillaan sijalle #25 lukuisilla musiikkilistoilla. Tähän mennessä singleä on myyty yli 3,300 kappaletta.

## Raitalista

* 1. "Sailing Free"
* 2. "Love Love Love"
* 3. "Undress"
* 4. "Sailing Free"(Karaoke version)
* 5. "Undress"(Karaoke Version)

## Lähteet
Bluelight Records

**Bluelight Records** on suomalainen vuonna 1984 perustettu levy-yhtiö ja -merkki, joka on tunnettu erityisesti juurimusiikin julkaisijana. Yhtiöllä on myös raskaampaan musiikkiin keskittynyt alamerkki Blastic Heaven Records. Yhtiön perustaja ja omistaja on Mika Myyryläinen. Bluelight lopetti julkaisutoiminnan väliaikaisesti vuonna 2007, mutta teki paluun vuonna 2012.

## Artistit vuonna 2021

* The Blue Cats (UK)
* Clint Bradley (UK)
* Five Fifteen
* Francine
* Vesa Haaja
* Hearthill
* Dr. Helander & Third Ward
* Hi-Speed Rockets
* Huojuva lato
* Jack's Basket Room
* Kalle Kaaja
* Kononen & Pajukallio
* Miki Lamarr
* Million Dollar Tones
* Nieminen & Litmanen
* Nine Lives
* Hal Peters and His Trio
* Pääesiintyjät
* Restless (UK)
* Son Demon and His Holy Boys
* Jussi Syren And The Groundbreakers
* Hayden Thompson (USA)

## aiemmin Bluelightille levyttäneitä
* Honey Aaltonen
* Pepe Ahlqvist
* Wasel Arar & Northstate
* Antidote
* The Atomizers
* Band'o
* Tina Bednoff & the Cocktailers
* Micke Björklöf & Blue Strip
* Bloodshot Eyes
* Blue Monday
* Blues Affection
* Bockhill Special
* Bone Fed Dogs
* Boppin' Pete 3
* The Butterfingers
* The Clayhill Brothers

* The Crackerjacks
* Mac Curtis (USA)
* The Dell-Tones
* Doggtown
* Doobie Twisters
* Dragons
* The Evil Tones
* The Flaming Balls
* The Fleabrain
* Frogley
* Woody Garrett (USA) With Doobie Twisters
* Goofy & The Gamblers
* Robban Hagnäs
* Aikka Hakala
* Heartworn
* Honey B & T-Bones
* Risto Hovi
* Houserockers
* Hundred Years
* Jake's Blues Band
* Jolly B Good
* Buck Jones & His Lone Star Cowboys
* Kaimaaniorkesteri
* Keystone Cops
* Knucklebone Oscar
* Esa Kuloniemi
* The Lake Country Boys
* Kitty Lee & Mystery Train
* Johnny Legend (USA)
* Gona Lehtinen
* Mannerheim
* Less Misfits
* Dave Lindholm
* Loputkin loat
* Erja Lyytinen
* Mikko Löytty
* Micke & Lefty
* Miss Saana & Scudda Hoos

* Mr. Breathless
* Nightriders
* Oiling Boiling Rhythm 'n' Blues Band
* One O'Clock Humph
* Peipposet
* The Pirates (UK)
* Eero Raittinen
* Red Hot
* Redclouds
* Kari Riihimäki
* Jarkka Rissanen
* The Rock 'n' Roll Group
* The Rock Therapy
* Rock-Ola
* Rollovers
* Jack Scott (USA)
* The Slippers
* Stoneage
* Stratovarius
* Stringbeans
* Sweet Jeena and her Sweethearts
* Jussi Syren Rockabilly Revival
* Kari Tapio
* Tarot
* Gene Taylor (USA)
* Teddy & The Tigers
* Thunder Bay
* Tortilla Flat
* Jake Voutilainen
* Waltari
* Dallas Wayne And The Dimlights
* Wentus Blues Band
* Mike Westhues
* Whistle Bait

## Lähteet
Pia Sundhage

**Pia Mariane Sundhage** (s. 13. helmikuuta 1960) on ruotsalainen jalkapallovalmentaja ja entinen jalkapalloilija. Hän on valmentanut Yhdysvaltain naisten maajoukkuetta vuosina 2007–2012 ja Ruotsin naisten maajoukkuetta joulukuusta 2012 vuoden 2017 EM-kilpailuihin saakka. Vuosina 2019–2023 hän oli Brasilian naisten maajoukkueen päävalmentaja. Nykyään Sundhage valmentaa Sveitsin naisten maajoukkuetta.

Sundhage on yksi maailman kaikkien aikojen arvostetuimmista naispelaajista. Hän sijoittui kuudenneksi vuonna 2000 järjestetyssä Kansainvälisen jalkapalloliiton äänestyksessä 1900-luvun parhaasta naisjalkapalloilijasta. Vuonna 1988 Ruotsin posti julkaisi jalkapalloaiheisen postimerkin, jossa Sundhage esiintyy. Vuonna 2008 hänet valittiin Ruotsissa Vuoden urheilunaiseksi (Årets iddrottskvinna).

## Ura pelaajana
Sundhage aloitti Ruotsin naisten pääsarjassa Damallsvenskanissa 18-vuotiaana. Hän saavutti urallaan yhteensä neljä Ruotsin mestaruutta, sekä neljä Ruotsin cup-mestaruutta. Vuonna 1985 Sundhage pelasi myös italialaisen SS Lazion riveissä.

Ruotsin maajoukkueessa Sundhage debytoi jo 15-vuotiaana vuonna 1975. Kaikkiaan hän esiintyi maajoukkueessa 146 kertaa, tehden 71 maalia. Sundhage voitti naisten Euroopan mestaruuden vuonna 1984 sekä MM-pronssia 1991.

## Ura valmentajana
Valmennusuransa Sundhage aloitti vuonna 1992 pelaajavalmentajana Hammarby IF:n joukkueessa. Ruotsin lisäksi hän on toiminut valmentajana Norjassa, Yhdysvalloissa ja Kiinassa. Sundhage on valmentanut Yhdysvallat olympiakultaan vuosina 2008 ja 2012.

Syyskuussa 2012 uutisoitiin, että Sundhage siirtyy joulukuun alussa Ruotsin naisten maajoukkueen päävalmentajaksi. Hänen johdollaan Ruotsi ylsi välieriin EM-kilpailuissa 2013 ja saavutti hopeaa 2016 olympialaisissa. Tämän jälkeen Sundhage valmensi Ruotsin alle 16-vuotiaiden tyttöjen maajoukkuetta kunnes hänet valittiin Brasilian naisten maajoukkueen päävalmentajaksi heinäkuussa 2019. Tammikuussa 2024 hänet valittiin Sveitsin naisten maajoukkueen päävalmentajaksi.

## Saavutukset
### Pelaajana
*MM-pronssia: 1991
*Euroopanmestaruus: 1984
*EM-hopeaa: 1987, 1995
*EM-pronssia: 1989
*Ruotsin mestaruus: 1979, 1981, 1984, 1989
*Ruotsin cup-mestaruus: 1981, 1984, 1994, 1995

### Valmentajana
*Olympiakultaa 2008 ja 2012
*Olympiahopeaa 2016
*MM-hopeaa 2011

## Lähteet

## Aiheesta muualla
BWT Magic

**BWT Magic** (1996–2025) oli vuosina 1999–2003 kilpaillut suomalainen lämminverinen ravihevonen. Sitä pidetään yhtenä kaikkien aikojen lahjakkaimmista Suomessa syntyneistä lämminverisistä. BWT Magic herätti kilpaillessaan suurta huomiota ja sai aikaan innostuksen, jollaista Suomessa ei ollut nähty sitten Charme Asserdalin päivien 1970- ja 1980-lukujen vaihteessa. Viisivuotiskauden keväällä saadun jalkavamman vuoksi hevosen kilpailu-ura huipputasolla kesti kuitenkin vain pari vuotta, eikä se ehtinyt kilpailemaan esimerkiksi Keski-Euroopassa kertaakaan.

BWT Magicin kasvattaja on Suomen suurimpiin hevoskasvattamoihin kuuluva Blue White Trotters. Se kilpaili koko uransa Kalajoelta käsin Matti Salmen omistuksessa ja valmennuksessa. Kolmea ensimmäistä kilpailua lukuun ottamatta ohjastajana toimi Ahti Antti-Roiko.

BWT Magic aloitti uransa keväällä 1999. Se juoksi kolmivuotiskaudellaan kaikkiaan 16 starttia, voittaen 12 kertaa ja sijoittuen kolmasti toiseksi. Kauden merkittävin suurkilpailuvoitto oli kolmivuotiaiden Euroopan mestaruus Teivossa. Tärkein ikäluokkakilpailu Kriterium sen sijaan päättyi suursuosikkina kakkossijaan Tuomas Korvenojan Inspiration Riden jälkeen.

Nelivuotiaana BWT Magicin 18 starttia tuottivat 17 voittoa. Kauden ainoa tappio tuli syyskuussa Tukholmassa, jossa hevonen sijoittui toiseksi. Ori kilpaili koko kauden menestyksekkäästi vanhempia hevosia vastaan voittaen muun muassa Kymi Grand Prix´n ja St. Michelin. Nelivuotiaiden suurimmassa ikäluokkakilpailussa Derbyssä nähtiin jälleen BWT Magicin ja Inspiration Riden välinen taistelu, joka päättyi tällä kertaa BWT Magicin voittoon. Kauden päätteeksi hevonen kävi vielä kilpailemassa Tukholmassa ja tuloksena oli yli 500&nbsp;000 kruunun arvoinen Solvalla Grand Prix´n voitto.

Keväällä 2001 BWT Magic jatkoi suurkilpailuvoittojensa sarjaa voittamalla Seinäjoki-ajon, Finlandia-ajon sekä Killerin Eliitin. Toukokuun lopussa ori kutsuttiin Tukholman Elitloppetiin, joka on yksi maailman arvostetuimmista ja suurimmista ravikilpailuista. Karsintalähdössä BWT Magic sijoittui toiseksi italialaisen Varennen jälkeen ennätyksekseen jääneellä tuloksella 10,9a. Finaalissa ori laukkasi loppusuoralla loukaten samalla pahasti jalkansa. Vuohisluun halkeamisen johdosta hevonen palasi radoille vasta seuraavan vuoden helmikuussa, mutta ei enää onnistunut nousemaan takaisin huipulle. Viimeisen kilpailunsa BWT Magic juoksi Oulun Äimärautiolla lokakuussa 2003.

Myöhemmin hevonen vaikutti siitosorina ja sillä on yli 70 jälkeläistä. 

## Lähteet
* BWT Magic Suomen Hippos
* Blue White Trotters/Historia 
* Suomen Hippos/Tähtien Talli       
* Sukuposti.net

### Viitteet
Coop Norge

**Coop Norge SA** (usein käytetään lyhyempää muotoa *Coop*) on suuri osuustoiminnallinen päivittäistavaraketju Norjassa. Sillä on viisi eri päivittäistavarakauppaketjua. Coop Obs! -kaupat ovat hypermarketteja, Coop Megat supermarketteja, Coop Prixit halpakauppoja, Coop Markedit lähikauppoja ja Coop Extrat keskittyvät alhaisiin hintoihin.

Coop Norge SA perustettiin 27. kesäkuuta 1906. Coop Norgen omistavat 117 paikallisten osuuskuntien yli 1,3 miljoonaa jäsentä. Yrityksen pääkonttori on Oslossa.

Coopin hyllyillä on kaupan omia X-tra-tuotteita ja Coop-tuotteita, joita myydään myös Tanskassa, Ruotsissa, Suomessa ja Baltian maissa.

## Lähteet

## Aiheesta muualla
*Coop
Aguié (departementti)

**Aguié** on departementti Maradin alueella Nigerissä. Sen pinta-ala on 3&nbsp;001 neliökilometriä. Vuonna 2010 departementissa arvioidaan olleen 374&nbsp;200 asukasta.

Aguién departementti sijaitsee Nigerin eteläosassa Sahelin ja Sudanin siirtymäalueella. Se rajoittuu lännessä Madarounfan ja Guidan-Roumdjin, pohjoisessa Mayahin ja idässä Tessaouan departementteihin sekä etelässä Nigeriaan.

Departementin hallinnollinen keskus on Aguién kaupunki. Sen lisäksi siihen kuuluvat Gangaran, Gazaouan ja Tchadouan maalaiskunnat. Asukkaista 80 % on hausoja ja loput fulbeja. Vallitsevat uskonnot ovat islam, kristinusko ja animismi.

Seudun pääelinkeino on maanviljely. Tärkeimmät viljelykasvit ovat hirssi, durra, lehmänpapu, maamanteli, maapähkinä ja maissi. Lisäksi harjoitetaan käsityöammatteja ja kaupankäyntiä.

## Lähteet
Bosseopentaeenihappo

**Bosseopentaeenihappo** on konjugoitunut monityydyttymätön rasvahappo. Yhdistettä voidaan uuttaa *[[Bossiella orbigniana]]* punakorallilevästä, jossa yhdistettä esiintyy.

## Lähteet

## Aiheesta muualla
*PubChem: Bosseopentaenoic acid 
*ChemSpider: Bosseopentaenoic acid
The 3DO Company

**The 3DO Company** oli yhdysvaltalais-japanilainen videopeleihin keskittynyt yritys. Sen perusti Electronic Artsin luoja Trip Hawkins. Se tunnettiin erityisesti 3DO-pelikonsolistaan ja se kehitti useita pelejä myös muille laitteille, esimerkiksi *[[Might and Magic|Might and Magic]]* ja *[[Heroes of Might and Magic]]* -fantasiapelisarjat. Sen tärkeitä osakasyrityksiä olivat Electronic Arts, Matsushita (Panasonic), LG Group, AT&T, Time Warner sekä MDA.

Vuonna 2003 yritys ajautui konkurssiin.

## Lähteet
3DO Interactive Multiplayer

**3DO Interactive Multiplayer** (lyhennetty *3DO*) oli The 3DO Companyn suunnittelema pelikonsoli. Konsoli ei menestynyt johtuen sen hinnasta (alkuperäisellä mallilla 699 dollaria), vähäisestä pelitarjonnasta ja kilpailijoiden tulossa olleista pelikonsoleista. 3DO:ta ehdittiin silti valmistaa eri versioita.

Konsolin valmistus oli lisensoitu eri valmistajille, Panasonicin lisäksi 3DO-konsoleita valmistivat Goldstar (nyk. LG) ja Sanyo.

Konsoli esiteltiin vuonna 1993. Konsolin valmistus loppui vuonna 1998.

## Tekniikka
Laitteessa oli CD-ROM asema.

* ARM60, 32-bittinen RISC
* 2 kpl videosuorittimia
* 16-bittinen DSP
* NTG:n suunnittelema matematiikkasuoritin

## Pelit

Laitteelle julkaistiin 178 peliä.

## Katso myös
* Philips CD-i
* Commodore CDTV
* Pioneer LaserActive

## Lähteet
Kalmiat

**Kalmiat** (*Kalmia*) on kanervakasveihin kuuluva kasvisuku, johon kuuluu lähteestä ja määritelmästä riippuen viidestä kymmeneen lajia. Suvun lajit ovat pienehköjä puuvartisia, yleensä ainavihantia kasveja. Suku on nimetty suomalaisen kasvitieteilijän Pehr Kalmin mukaan.

## Kuvaus

Kalmiat ovat monivuotisia puuvartisia kasveja, pensaita tai varpuja, joskus pieniä puita. Ne ovat yleensä ainavihantia, laji *[[Kalmia cuneata]]* tosin on kesävihanta. Lehdet ovat vastakkaiset, vuorottaiset tai säteittäiset, ruodilliset, nahkeapintaiset ja laidoiltaan ehyet.

Terttumaiset kukinnot sijaitsevat versojen päädyissä tai hangoissa. Kukinnoissa on yleensä 2–40 kukkaa. Kukat ovat kaksineuvoisia ja symmetrisiä säteittäin. Verho- ja terälehtiä on kumpiakin tavallisesti viisi. Teriö on lähes kokonaan yhteenkasvanut. Hedelmä on pyöreä kota. Yhdessä kodassa on tavallisesti 100–150 yleensä siivekästä siementä.

## Lajeja
Suvun lajien määrä vaihtelee lajien määritelmän mukaan. Sielikkö (*Kalmia procumbens*) on aiemmin yleensä luokiteltu omaan yksilajiseen sukuunsa *Loiseleuria* ja *[[Kalmia buxifolia]]* omaan yksilajiseen sukuunsa *Leiophyllum*, mutta nykyään niitä tavallisesti pidetään kalmioiden sukuun kuuluvina. Yleisesti hyväksyttyjä lajeja ovat:
**[[Kalmia angustifolia]]* – kapealehtikalmia
**[[Kalmia buxifolia]]*
**[[Kalmia cuneata]]*
**[[Kalmia hirsuta]]*
**[[Kalmia latifolia]]* – leveälehtikalmia
**[[Kalmia microphylla]]*
**[[Kalmia polifolia]]* – varpukalmia
**[[Kalmia procumbens]]* – sielikkö (syn. *Loiseleuria procumbens*)

## Lähteet

### Viitteet

## Aiheesta muualla
* Arboretum Mustila: Kalmia - kalmiat
Marco Vaccari

**Marco Vaccari** (s. 17. heinäkuuta 1966, Milano) on italialainen entinen pikajuoksija, jonka päämatka oli 400 metriä. Hän juoksi 400 metrin ennätyksensä 45,74 Bolognassa 23. kesäkuuta 1992. 

Vuoden 1991 sisäratojen MM-kisoissa Sevillassa Vaccari oli mukana pronssia voittaneessa 4x400 metrin viestijoukkueessa (muut juoksijat olivat Vito Petrella, Alessandro Aimar, Andrea Nuti).Vuonna 1997 Vaccari osallistui Ateenan MM-kisoihin, jossa jäi neljännesfinaaliin 400 metrillä. Vaccari voitti hopeaa Välimeren kisoissa vuonna 1997.

## Lähteet
Espoo Colts

**Espoo Colts** oli suomalainen amerikkalaisen jalkapallon seura, joka oli toiminnassa 1979–1996. Seura aloitti toimintansa Helsingin Munkkiniemessä nimellä **MAJS** eli Munkkiniemen Amerikkalaisen Jalkapallon Seura tai tutummin **Munkka**.

Munkkiniemen yhteiskoulun oppilaat pelasivat Suomen ensimmäisen amerikkalaisen jalkapallon ottelun Tapiolan Yhteiskoulua vastaan vuonna 1976. Munkkiniemeläiset perustivat myöhemmin amerikkalaisen jalkapallon seuran Munkan, joka osallistui vuonna 1980 ensimmäiseen Vaahteraliigan kauteen.

Munkka sai myöhemmin lisänimen Colts. Seura voitti Suomen mestaruuden 1981 ja 1989 ja saavutti hopeaa 1980, 1982 ja 1988. Vuonna 1991 seura muutti Espooseen parempien toimintaedellytysten perässä ja muutti nimekseen Espoo Colts. Colts pudottautui 14 Vaahteraliigakauden jälkeen II-divisioonaan kaudeksi 1994, ja nousi seuraavaksi kaudeksi I-divisioonaan. Divisioonan mestaruuden Colts voitti kaudella 1996, mutta päätti lopettaa toimintansa kyseisen kauteen.

## Lähteet
Charles Mouton

**Charles Mouton** (n. 1626 – ?) oli ranskalainen luutisti ja säveltäjä. Hän syntyi todennäköisesti Rouenissa tai sen lähellä. Ei ole varsinaisia todisteita, että hän olisi opiskellut Denis Gaultierin johdolla, mutta ainakin tyylillisesti hän oli tämän seuraaja. Hän vietti todennäköisesti aikaa myös Italiassa.

Moutonin uskotaan työskennelleen nuorena Savoijin hovissa Torinossa, ja hän asettui vuonna 1678 Pariisiin. Hän sävelsi luutulle ja opetti luutunsoittoa. Hän kuoli joskus vuoden 1699 jälkeen.

## Lähteet
Jakub Vadlejch

**Jakub Vadlejch** (s. 10. lokakuuta 1990 Praha) on tšekkiläinen keihäänheittäjä, Euroopan mestari sekä olympia- ja MM-mitalisti. 

Vuoden 2007 alle 18-vuotiaiden MM-kisoissa Vadlejch oli kahdestoista, vuoden 2008 alle 20-vuotiaiden MM-kisoissa kymmenes ja vuoden 2009 alle 20-vuotiaiden EM-kisoissa kahdeksas.

Vadlejch karsiutui loppukilpailusta EM-kilpailuissa 2010, MM-kisoissa 2011, kesäolympialaisissa 2012, EM-kilpailuissa 2014 ja MM-kisoissa 2015. Amsterdamin EM-kilpailuissa 2016 hän sijoittui yhdeksänneksi ja saman vuoden Rio de Janeiron olympialaisissa kahdeksanneksi. 

Vadlejch heitti Lontoossa järjestetyissä yleisurheilun maailmanmestaruuskilpailuissa 12. elokuuta 2017 hopeaa ennätyksellään 89,73. Berliinin EM-kilpailuissa 2018 hän oli kahdeksas ja Dohan MM-kilpailuissa 2019 viides. Tokion olympialaisissa vuonna 2021 hän saavutti hopeaa tuloksella 86,67, Eugenen MM-kilpailuissa 2022 pronssia heitettyään 88,09 ja saman vuoden Münchenin EM-kilpailuissa hopeaa tuloksella 87,28. Budapestin MM-kilpailuissa 2023 hän voitti pronssia tuloksella 86,67. Rooman EM-kilpailuissa 2024 Vadlejch voitti Euroopan-mestaruuden tuloksella 88,65. Saman vuoden Pariisin olympialaisissa hän sijoittui neljänneksi tuloksella 88,50. Tokion MM-kilpailuissa 2025 hän oli yhdestoista.

Jakub Vadlejchin seura on prahalainen Dukla Praha ja häntä valmentaa Jan Železný.

## Kausien parhaat heitot
:Lähde: IAAF
* 2008 76,57 Praha 16.9.
* 2009 81,95 Domazlice 26.9.
* 2010 84,47 Olomounc 8.5.
* 2011 84,08 Domazlice 24.9.
* 2012 80,40 Potchefstroom 24.3.
* 2013 75,85 Stará Boleslav 28.8.
* 2014 82,97 Kuortane 13.7.
* 2015 86,21 Karlstad 22.7.
* 2016 88,02 Pariisi 27.8.
* 2017 89,73 Lontoo 12.8.
* 2018 89,02 Praha 4.6.
* 2019 85,78 Birmingham 18.8.
* 2020 84,31 Kladno 1.6.
* 2021 86,67 Tokio 7.8.
* **2022 90,88 Doha 13.5.**
* 2023 89,51 Turku 13.6.
* 2024 88,65 Rooma 12.6.
* 2025 84,11 Tokio 17.9.

## Lähteet
Nokia 103

**Nokia 103** on matkapuhelinvalmistaja Nokian huhtikuussa 2012 esittelemä matkapuhelin, jossa on 1,36 tuuman mustavalkonäyttö. Se suunnattiin kehittyville markkinoille ja ensimmäistä puhelinta ostaville. Puhelimen myynti alkoi ensimmäisenä Nigeriassa. Nokia 103 oli yksi edullisimmista matkapuhelimista, ja sen myyntihinta oli 16 euroa ennen veroja ja muita maksuja.

## Lähteet
* Nokia 103 Data Sheet (pdf) (Arkistoitu versio) 
* Nokia 103 released, 16 euros, to start selling in Nigeria - My Nokia Blog 
* GSMArena: Nokia 103 

### Viitteet

## Aiheesta muualla
* Käyttöohjeet (Arkistoitu versio)
Novatek

**Novatek** () on Venäjän toiseksi suurin maakaasun tuotantoyhtiö. Talouslehti Forbesin kevään 2012 listauksen mukaan se oli Venäjän 12. suurin ja maailman 604. suurin julkisesti noteerattu yritys.

Yhtiön pääkonttori on Tarko-Salen kaupungissa Jamalin Nenetsiassa. Novatekin osakkeet noteerataan Lontoon pörssissä (LSE) ja Moskovan pörssissä.

Yhtiö tekee yhteistyötä muun muassa Gazpromin ja ranskalaisen Total-yhtiön kanssa.

RIAraitingin sadan venäläisen suuryritysten vuoden 2014 vertailussa yhtymä sijoittui markkina-arvoltaan viidenneksi (5.). Yhtiön arvoksi arvioitiin 1218,227 miljardia Venäjän ruplaa vuoden 2013 lopussa (+16,1&nbsp;% edellisvuoteen).

## Lähteet
Maantiivistäjä

**Maantiivistäjä** (myös (**täry**)**jyrä**, **tärytin**, **tärylevy** tai **tärylätkä**) on yleisnimi joukolle koneita, jolla voi tiivistää maa-aineksia. Tiivistäjien toiminta perustuu joko pelkkään massaan (jyrät) tai sen ohella myös iskuvoimaan (täryt). Tiivistäjien voimanlähteenä on lähes poikkeuksetta polttomoottori (bensiini tai diesel), harvoin sähkö tai paineilma. Käyttökohteet: Maa-ainesten tiivistys ennen rakentamista tai kaivantojen täytön jälkeen; tiivistys ennen maan pinnoittamista (asvaltti, pihakivetys, laatat) tai edellä mainittujen pinnoitteiden tiivistys, jolloin tiivistys perustuu lähinnä puhallushiekan tai vastaavan tiivistymiseen pihakivien tai –laattojen välissä. Laitteiden tiivistysteho vaihtelee maa-aineksesta ja laitteen ominaisuuksista riippuen noin 10&nbsp;cm:stä jopa 60&nbsp;cm:iin. Suurimpia tärylevyjä lukuun ottamatta nykyisten laitteiden äänenpainetaso jää yleensä alle 100 dB:iin.
  
## Tyyppejä

Käyttötarkoituksen mukaan markkinoilla on useita erilaisia laitteita:

***Tärylevy** on pohjapinnaltaan nelikulmion muotoinen tiivistäjä. Kevyempiä (”yhteen suuntaan kulkevia”) malleja (noin 50–150&nbsp;kg) ohjataan laitetta työntämällä/vetämällä; raskaampia (”kahteen suuntaan kulkevia”) malleja (noin 150–800&nbsp;kg) mekaanisella suunnanvaihtajalla. Yli 800&nbsp;kg laitteet ovat lähes poikkeuksetta kauko-ohjattavia. 
***Pyöreä tärylevy** on suhteellisen pieni (noin 50–100&nbsp;kg), erityisesti ahtaisiin paikkoihin suunniteltu käsikäyttöinen tiivistäjä. Käynnissä olevaa laitetta ohjataan kallistamalla sitä haluttua kulkusuuntaa vastaan.
***Täryjuntta** on suhteellisen pieni (noin 50–100&nbsp;kg), erityisesti ahtaisiin paikkoihin suunniteltu käsikäyttöinen tiivistäjä. Pienestä pohjalevystä ja suuresta iskutehosta johtuen täryjuntta omaa suuren paikallisen tiivistyskyvyn. Laitetta ohjataan sitä kallistamalla.
***(Täry)jyrä** on raskasta (noin 2000-20 000&nbsp;kg) tiivistyskalustoa suurten työalojen, kuten teiden pohjien tiivistykseen. Tämän luokan kevyimmät mallit ovat usein joko aisa- tai kauko-ohjattavia, raskaammat mallit lähes poikkeuksetta päältä ajettavia. Jyrä voi olla myös perässä vedettävä. Sileärumpuisia jyriä kutsutaan valssijyriksi, hammastettuja rumpuja sorkkajyriksi. Laitetta saatetaan tarkentavasti kutsua myös 1- tai 2-valssiseksi jyrärumpujen lukumäärän mukaan.

## Täryttävien tiivistäjien ominaisuuksia
Tärkeimmät ominaisuudet 
*Työpaino (kg)  
*Iskuteho (J)
*Keskipakoisvoima (kN) 
*Amplitudi (mm) 
*Taajuus (Hz) 
*Tärinäarvot (m/s²) 
*Työ- tai etenemisnopeus (m/min) 
*Pohjalevyn pinta-ala (cm²) 
*(Moottorin) teho (kW)

## Katso myös
*Tiejyrä
*Tärylevy

## Lähteet
Gustaf Wrede

**Gustaf Wrede** voi tarkoittaa ainakin seuraavia henkilöitä:

*Gustaf Wrede af Elimä (1775–1830), suomalainen vapaaherra, everstiluutnantti ja Varkauden ruukin perustaja
*Gustaf Wrede af Elimä (1853–1939), "Parkanon paroni", suomalainen metsänhoitaja ja suojeluskunta-aktiivi
*Gustaf Oskar Axel Wrede (1862–1939), suomalainen merenkulkuhallituksen pääjohtaja
*Gustaf Woldemar Wrede (1889–1958), suomalainen teollisuusjohtaja
Fabian Wrede

**Fabian Wrede** voi tarkoittaa ainakin seuraavia henkilöitä:

* Fabian Wrede (1641–1712), ruotsalainen poliitikko ja valtaneuvos
* Fabian Wrede (1694–1768), ruotsalainen valtaneuvos ja kenraalimajuri
* Fabian Casimir Wrede (1724–1795), ruotsalainen kenraali ja kenttämarsalkka, kehitti yhdessä arkkitehti Carl Johan Cronstedtin kanssa vuonna 1767 varaavan kaakeliuunin.
* Fabian Wrede (1760–1824), ruotsalainen sotamarsalkka
* Fabian Wrede (1802–1893), ruotsalainen kenraaliluutnantti

## Aluksia

*Fabian Wrede -luokan koululaiva
*Koululaiva Fabian Wrede
*Yhteysalus Fabian Wrede
Sauvatärytin

**Sauvatärytin** eli **tärytin** (eli *vibraattori*, puhekielessä myös *vibra*) on betonivalussa käytetty *tärykone*. Siinä värinän synnyttää tavallisimmin erillinen sähkömoottori tai paineilmalähde. Voimanlähteestä lähtee taipuisa, noin 1–4 metriä pitkä suojaputken sisällä oleva akseli, jonka päässä on värinän betonille välittävä sauva. Sauvan halkaisija vaihtelee noin 25–75 mm ja pituus noin 250–500 mm, käyttötarkoituksesta riippuen.

Laitetta käytetään betonin tasoittamiseen, jotta valettava massa täyttäisi muottien kaikki kolot eikä valuun jäisi koloja tai ilmakuplia. Laitekoko vaihtelee akkukäyttöisten täryttimien muutamista kiloista jopa yli sataan kiloon (suurtaajuustärytin). Betonielementtien valussa muotin alla on kiinteästi asennettu, useammasta yksiköstä koostuva tärytin. 

Täryttimillä voidaan toteuttaa materiaalin siirtoon tarkoitettu laite, tärykuljetin, sekä järjestää kappaleita samansuuntaisiksi automaattisia työvaiheita varten.
Kellokanervat

**Kellokanervat** (*Erica*) on kanervakasveihin kuuluva kasvisuku. Sukuun kuuluu yli 800 lajia. Sen edustajat ovat lähinnä Euraasian ja Afrikan lauhkeiden ja subtrooppisten alueiden varpuja ja pensaita. Useita suvun lajeja käytetään koristekasveina.

## Kuvaus

Kellokanervat ovat ainavihantia varpuja, pensaita tai pieniä puita. Lehdet ovat ruodillisia, nahkeapintaisia, yleensä ripsilaitaisia ja säteittäin asettuneita.

Versojen kärjissä tai hangoissa sijaitsevat kukinnot ovat terttumaisia; terttuja, sarjoja tai huiskiloita. Kukinnoissa on yleensä 10–30 kukkaa. Kukat ovat kaksineuvoisia ja säteittäissymmetrisiä. Sekä verho- että terälehtiä on 4–5. Terälehdet ovat verholehtiä pidempiä, ja lähes koko pituudeltaan yhteenkasvaneita, antaen kukalle kellomaisen muodon. Heteitä on kymmenen. Emin vartalo on pitkä ja kapea.

Hedelmä on yleensä rakenteeltaan kota, joillakin lajeilla kuitenkin luumarjamainen. Siemenet ovat pieniä ja siivettömiä.

## Lajeja
Kellokanervien sukuun kuuluu lähteestä riippuen noin 800–900 lajia. Lähisukuinen kanerva (*Calluna vulgaris*) luettiin aiemmin kuuluvaksi kellokanervien sukuun, mutta nykyään sitä pidetään yksin oman sukunsa edustajana. Joitakin tunnetumpia tai suomeksi nimettyjä kellokanervalajeja ovat:

## Lähteet
Erica

**Erica** voi tarkoittaa seuraavia:

* Erica, naisen etunimi (myös Erika ja Eerika)
* kellokanervat (*Erica*), kasvisuku
* Erica, punkyhtye Nukkekodin single
Logan Thomas

**Logan Lamont Thomas** (s. 11. heinäkuuta 1991 Lynchburg, Virginia) on yhdysvaltalainen amerikkalaisen jalkapallon pelaaja. Hän pelaa sekä sisempänä laitahyökkääjänä että joskus myös pelinrakentajana. Hän pelaa NFL-liigan Washington Football Team -joukkueessa. Thomas on pelinrakentajaksi melko isokokoinen, 198 senttimetriä pitkä ja 119 kilogrammaa painava.

## Pelaajaura
Kaudelle 2011 Virginia Techin yliopistojoukkueen pelinrakentajaksi noussut Thomas kiinnosti Arizona Cardinalsia, joka varasi hänet vuoden 2014  neljännellä kierroksella, tilaisuuden 120. pelaajana. Cardinals piti Thomasin joukkueessaan kuitenkin vain yhden kauden, jonka aikana hän sai peliaikaa kahdessa ottelussa.

Kaudeksi 2015 Thomas siirtyi Miami Dolphinsiin. Thomasilla oli vaikeuksia saada edes varamiehen roolia ja kauden jälkeen Dolphins laittoi hänet vapaiden pelaajien listalle, josta New York Giants poimi hänet. Giants vapautti kuitenkin joukkueen rungon ulkopuolelle jääneen Thomasin sopimuksestaan marraskuussa 2016.

Thomas päätti vaihtaa pelipaikkansa sisemmäksi laitahyökkääjäksi ja teki sopimuksen Buffalo Billsin kanssa. Thomas pelasi kaudet 2016, 2017 ja 2018 Billsissä. Kaudeksi 2019 hän siirtyi Detroit Lionsiin.

## Lähteet

## Aiheesta muualla
Sofia Saari

**Sofia Saari** (s. 1976 Turku) on suomalainen kuvataiteilija. Hän on valmistunut Venetsian kuvataideakatemiasta kuvanveistäjäksi vuonna 1998. Naantalissa asuva Saari on opiskellut lisäksi muun muassa Turun piirustuskoulussa, Kuvataideakatemiassa sekä Taideteollisessa korkeakoulussa, josta hän on valmistunut taiteen maisteriksi. 

Näyttelyitä Saari on pitänyt Suomen lisäksi Italiassa, muun muassa Roomassa sekä Sisiliassa ja Sardiniassa. Hän on myös työskennellyt Italiassa usean vuoden ajan valokuvaajana.

Sofia Saari on tehnyt useita julkisia teoksia. Porissa sijaitsevat vuosina 2008 ja 2009 valmistuneet kaupungin perustajan Juhana Herttuan sekä presidentti Risto Rytin muistomerkit. Somerolla paljastettiin kesäkuussa 2012 seiväshyppääjä Pentti Nikulan näköispatsas.  Mikkelissä paljastettiin kesällä 2017 Georg Carl von Döbelnin reliefi

## Kuvia julkisista teoksista

Tiedosto:Sofia Saari Juhana-herttuan patsas 2008.jpg|*Juhana-herttuan patsas*, 2008, Pori.
Tiedosto:Sofia Saari Risto Rytin rintakuva 2009.jpg|*Risto Rytin rintakuva* 2009, Pori.
Tiedosto:JuhanaKolmasLinnankatuTurku.JPG|*[[Juhana III (veistos)|Juhana III]]*, 2009, Turku.
Tiedosto:Porin VPK muistomerkki.JPG|*Porin VPK:n 150-vuotismuistomerkki*, 2013, Pori.
Tiedosto:Pentti Nikulan patsas.jpg|*Pentti Nikulan patsas*, 2013, Somero.
Tiedosto:Sofia Saari Georg Carl von Döbelnin reliefi 2017.JPG|G*eorg Carl von Döbelnin reliefi*, 2017, Mikkeli.
Tiedosto:Sofia Saari –Eino Leino rintakuva.jpg|*Eino Leinon rintakuva*, 2021, Kajaani.
Tiedosto:Tulva-reliefi by Sofia Saari 2025 Aavasaksa b.JPG|*Tulva-reliefi*, 2025, Ylitornio.


## Lähteet
*Sofia Saaren kotisivut 

### Viitteet
Rauta(II)bromidi

**Rauta(II)bromidi** eli **ferrobromidi** (FeBr2) on rauta- ja bromidi-ionien muodostama epäorgaaninen ioniyhdiste. Yhdistettä käytetään katalyyttinä orgaanisen kemian reaktioissa.

## Ominaisuudet
Huoneenlämpötilassa rauta(II)bromidi on kellanruskeaa kiteistä ainetta, jonka kiderakenne muistuttaa kadmiumjodidin kiderakennetta. Se kestää kohtalaisen hyvin korkeitakin lämpötiloja, mutta hajoaa voimakkaasti kuumennettaessa hitaasti bromiksi ja rauta(III)oksidiksi. Yhdiste liukenee erittäin hyvin veteen ja myös etanoliin, dietyylieetteriin ja asetonitriiliin. Rauta(II)bromidi muodostaa useita kidevedellisiä muotoja muun muassa di-, tetra-, heksa- ja nonahydraatit, jotka ovat väriltään vaaleanvihertäviä. Kideveden määrä riippuu kiteytymisolosuhteista.

## Valmistus ja käyttö
Rauta(II)bromidia voidaan valmistaa kahdella tavalla. Yhdistettä voidaan valmistaa suoraan bromista ja raudasta 200&nbsp;°C:n lämpötilassa virtausreaktorissa. Tämän jälkeen tuote puhdistetaan sublimoimalla typpi-ilmakehässä tai alipaineessa. Toinen tapa on raudan ja vetybromidin välinen reaktio metanoliliuoksessa. Näin saadaan kidevedellistä rauta(II)bromidia.

Kidevedetöntä rauta(II)bromidia käytetään katalyyttinä orgaanisten yhdisteiden bromauksessa ja polymerointireaktioissa.

## Lähteet
Rumeleenihappo

**Rumeleenihappo** (eng. *Rumelenic acid*) on monityydyttymätön rasvahappo. Yhdiste on 2005 löydetty ja sen pienemmät isomeerit ovat vielä tuntemattomia. Yhdistettä on löydetty maitorasvasta.

## Lähteet
Riverbank Arena

**Riverback Arena** on Lontoon olympiapuistossa sijoitseva stadion. Kentän päällyste on vesipohjainen astroturf, joka on väriltään vihreän sijasta sininen.

Areenan rakennusbudjetti oli 19 miljoonaa puntaa, eli vajaat 24 miljoonaa euroa. Riverbank Arenassa kilpailtiin Lontoon kesäolympialaisten maahockeyturnaus. Lontoon paralympialaisissa kilpaillaan kahdessa jalkapalloturnauksessa Riverbank Arenalla.

Olympialaisten jälkeen stadion siirretään Eton Manoriin, olympiapuiston pohjoispuolelle. Stadionin kapasiteetti putoaa 3000 paikkaan.

## Lähteet
Petronio Franceschini

**Petronio Franceschini** (1650 – 18. joulukuuta 1680) oli italialainen säveltäjä. Hän opetti Giacomo Antonio Pertiä opiskeltuaan itse aiemmin tämän sedän, Lorenzo Pertin johdolla. Franceschini tuli varhain tunnetuksi oopperoistaan ja toimi myös sellistinä. Oopperoiden lisäksi hänen sävellystuotantoonsa kuuluu sonaatteja, messuja, motetteja, psalmeja ja kantaatteja.

Franceschini syntyi ja työskenteli Bolognassa, mutta kuoli Venetsiassa. Hänen viides oopperansa *Dionisio* jäi kesken, ja teoksen täydensi Partenio.

## Lähteet
L/A Prostvik 1

**L/A Prostvik 1** on ''Nagu 2'':n ohella toinen Nauvon ja Korppoon välillä liikennöivistä lautta-aluksista. *Prostvik 1* on kahdesta lautta-aluksesta suurempi. Lauttavälin pituus on 792&nbsp;m ja se on osa Saariston Rengastietä.

## Tekniset tiedot
*Kannen sivukorkeus: 2,5&nbsp;m
*Kannen ajoradan hyödyllinen pituus: 48,0&nbsp;m
*Kannen ajoradan hyödyllinen leveys: 9,2&nbsp;m
*Kuivapaino: 320&nbsp;t
*Hyötykuorma: 130&nbsp;t

## Lähteet
Tyler Wilson

**James Tyler Wilson** (s. 16. elokuuta 1989, Fort Smith, Arkansas) on yhdysvaltalainen amerikkalaisen jalkapallon pelaaja, pelipaikaltaan pelinrakentaja. Hän pelaa tällä hetkellä yliopistojalkapalloa Arkansasin yliopiston joukkueessa.

Edelliseltä aloittajalta Ryan Mallettilta vapaaksi jääneen aloittajan paikan kaudelle 2011 ottanut Wilson on yksi vuoden 2013 NFL:n varaustilaisuuden parhaista pelinrakentajista. Halutessaan Wilson olisi voinut osallistua jo vuoden 2012 varaustilaisuuteen, mutta hän päätti jäädä yliopistoon vielä viimeiseksi vuodeksi.

## Lähteet
Purjehdus kesäolympialaisissa 2012 – naisten purjelautailu

**Naisten purjelautailussa [[Kesäolympialaiset 2012|kesäolympialaisissa 2012]]** kilpailtiin 31. heinäkuuta – 7. elokuuta. Siihen osallistui 26 kilpailijaa. Kultaa voitti espanjalainen Marina Alabau, hopeaa suomalainen Tuuli Petäjä ja pronssia Zofia Klepacka.

Kilpailussa purjehdittiin aluksi kymmenen lähtöä, joista kilpailijan nettopisteisiin laskettiin yhdeksän parasta sijoitusta. Kymmenen parasta selviytyi viimeisenä purjehdittuun mitalilähtöön, jossa pisteet laskettiin kaksinkertaisena. Mitalilähtöä ei voi pudottaa pois loppupisteistä, vaikka urheilija saisikin siinä huonoimman sijoituksen koko kilpailussa.

## Tulokset
Lähde

*OCS &ndash; On course side of the starting line
*DSQ &ndash; Disqualified
*DNC &ndash; Did not come to the starting area
*DNF &ndash; Did Not Finish
*DNS &ndash; Did Not Start
*RAF &ndash; Retired After Finishing

## Lähteet
Ching Johnson

**Ivan Wilfred "Ching" Johnson** (7. joulukuuta 1898 – 16. kesäkuuta 1979) oli kanadalainen jääkiekkoilija, joka edusti New York Rangersia ja New York Americansia National Hockey Leaguessa (NHL). Puolustajana pelannut Johnson saavutti Rangersin riveissä kaksi Stanley Cup -mestaruutta. 

Ensimmäisen maailmansodan veteraanina Johnson saattoi aloittaa täysipainoisen kiekkoilijan uran vasta 20 vuoden iässä ja teki NHL-läpimurtonsa vasta lähempänä 30. ikävuottaan. Lajin historian kovaotteisimpien puolustajien joukkoon luettu   Ching Johnson oli suuri yleisösuosikki ja pelasi kaikkiaan 436 ottelua Rangersissa ja Americansissa ennen siirtymistään alasarjoihin pelaajaksi, valmentajaksi ja toimitsijaksi.
  
## Saavutuksia ja palkintoja
* ssä neljästi,
* pelasi ensimmäisessä ssa (Ace Bailey Benefit Game), 
* Hockey Hall of Fameen 1958,
* Manitoba Sports Hall of Fame and Museumin Manitoba Hockey Hall of Famen jäsen.

## Aiheesta muualla
* NHL-profiili: 'Ching' Johnson
* Legends of Hockey: 'Ching' Johnson
*
Casper Wrede (taidemaalari)

**Wilhelm Casper Magnus August Wrede** (26. joulukuuta 1856 Kaarina – 12. helmikuuta 1945 Kemiö) oli suomalainen taidemaalari ja kartanonomistaja. Hän maalasi etupäässä maisemia ja muotokuvia.

Wrede opiskeli aluksi Suomen Taideyhdistyksen piirustuskoulussa 1874 ja sen jälkeen Turun piirustuskoulussa 1875–1878. Hän jatkoi opintojaan ulkomailla, ensin Münchenissä 1879 ja sitten Pariisissa 1880–1881. Pariisissa oli myös hänen ensinäyttelynsä 1881 ja häntä alettiin pitää suurena lahjakkuutena. Palattuaan Suomeen hän sai Suomen Taideyhdistyksen dukaattikilpailussa III palkinnon 1881 ja II palkinnon 1882. Taiteilijanuransa lupaavasta alusta huolimatta Wrede kuitenkin omistautui tämän jälkeen pääosin maanviljelykselle. Hän valmistui Mustialan maatalousopistosta 1885 ja hankki hallintaansa Wreden sukutilan Kemiön Gästerbyssä 1891. Wrede palasi vasta vanhemmalla iällä vakavammin takaisin taiteen pariin.

Wrede oli aatelissäädyn valtiopäivämies 1891 ja 1894.
__NOTOC__
## Lähteet
* 
* Wrede, Wilhelm Casper Magnus August. Kuvataiteilijamatrikkeli.

### Viitteet

## Aiheesta muualla
* Wrede, Casper (s. 1856 – k. 1945). Suomalaisen kuvataiteen bibliografia.
Vyölaukku

**Vyölaukku** on pieni laukku, jota pidetään vyötäröllä. Se on yleensä isompi kuin rahavyö. 

## Lähteet

  
## Aiheesta muualla
Waymo

**Waymo** (ennen lokakuuta 2016 *Google driverless car*) on Googlen projekti, jolla se kehittää itseohjautuvaa autoa. Hanketta johtaa Googlen insinööri Sebastian Thrun, joka on Google Street Viewin keksijöitä ja Stanfordin yliopiston tekoälylaboratorion johtaja. Thrunin ryhmä Stanfordissa kehitti vuonna 2005 robottiajoneuvo Stanleyn, joka voitti DARPA Grand Challengen ja kahden miljoonan dollarin palkinnon Yhdysvaltain puolustusministeriöltä. Järjestelmää kehittävä ryhmä koostuu 15:stä Googlen insinööristä.

Waymon robottiautot ovat Chrysler Pacifica -merkkisiä tila-autoja.

## Historia
Google aloitti robottiautojen testaamisen vuonna 2010. Itseohjautuvilla autoilla pyritään parantamaan liikenneturvallisuutta, vähentämään liikenteen päästöjä ja säästämään ihmisten aikaa.

Google kertoi elokuussa 2012, että autot ovat kulkeneet lähes puoli miljoonaa kilometriä ilman kolaria. Ne ovat ajaneet Nevadassa ja Googlen testiradalla.

Nevadan ajoneuvoviraston johtaja Bruce Breslow arveli tuolloin, että autot tulevat markkinoille vuosien 2015–2017 aikana.

Google kehitti alussa autoja yhteistyössä autonvalmistajien kanssa, mutta toukokuussa 2014 yritys kertoi aikovansa ottaa autojen kehittämisen kokonaan itselleen. Google oli päättänyt panostaa lisää autojensa kehittämiseen. Hakukonejätti alkoi rakennuttaa pika-aikataululla parisen sataa pientä sähköautoa, jotka toimivat automaattiohjauksella. Maksiminopeus oli rajoitettu 25 mailiin tunnissa.

## Teknologia
Autoihin on lisätty videokamerat ja tutkat. Autot käyttävät apunaan Google Street View -kuvia. Autojen katoille on asennettu laseretäisyysmittari, joka tuottaa yksityiskohtaisen 3D-kartan ympäristöstä.

Googlen robottiautoissa on noin 150&nbsp;000 Yhdysvaltain dollarin arvosta laitteita vuoden 2012 hinnoin, mukaan lukien noin 70&nbsp;000 dollarin lidar (**li**ght ra**dar**) järjestelmä. Etäisyyden mittaava katolle kiinnitetty 64-säteinen laser on Velodyne. Laser mahdollistaa sen, että ajoneuvo luo yksityiskohtaisen kolmiulotteisen kartan ympäristöstään. Sitten auton ohjelmisto yhdistää kartan korkearesoluutioisiin karttoihin maailmasta ja tuottaa erilaisia datamallien tyyppejä, joiden avulla se voi ajaa itsenäisesti.

Waymon mukaan epätavallisissa tilanteissa autoa ohjaa ihminen etäyhteydellä.

## Onnettomuudet
Ihmisen ohjaama "Google driverless car" oli elokuussa 2011 törmäyksessä lähellä Googlen pääkonttoria Mountain View’ssä Kaliforniassa. Googlen mukaan autoa ohjasi onnettomuushetkellä manuaalisesti ihminen. Aiemmassa onnettomuudessa 2010 toinen ajoneuvo ajoi Googlen auton perään, kun se oli pysähtyneenä liikennevaloissa. Googlen mukaan molemmat onnettomuudet ovat olleet muita autoja ohjanneiden ihmiskuljettajien syytä.

## Katso myös
*Uber
*Lyft

## Lähteet

## Aiheesta muualla

* Google Self-Driving Car Projectin videoita YouTubessa
Kiinnitystulppa

**Kiinnitystulppa** tai **ruuvitulppa**, **seinätulppa** tai **proppu**, on kiinnitystarvike, jota käytetään ripustettaessa jotain esimerkiksi betoni- tai tiiliseinään tai kattoon. Tulppa työnnetään seinään porattuun reikään, ja siihen ruuvataan sopivankokoinen ruuvi. Tulppa työnnetään yleensä seinätasoon asti, mutta jos tulppa laajenee, se työnnetään seinän sisään. Ruuvia kiristettäessä ruuvi ja sitä ympäröivä tulppa kiinnittyvät kiveen.

Kiinnitystulpan kärjessä on paisuntaosa, joka paisuu, kun ruuvia kiristetään tulppaan. Siivekkeet eli evät varmistavat, että tulppa ei pyöri ympäri, kun ruuvi kiristetään. Tulpan paisumaton osa on nimeltään kaulus. Tulpan toisessa päässä on harja, joka varmistaa, että tulppa ei uppoa reikään liian syvälle.

Kiinntystulppia on saatavilla erilaisia seinämateriaaleja ja eripainoisia ripustettavia esineitä varten. Jotkin tulpat sopivat vain tiettyihin materiaaleihin. Niin sanotut yleistulpat sopivat moneen seinä- ja kattomateriaaliin, mutta ne ovat parhaimmillaan betoni- ja tiiliseinissä. Ohuisiin kipsi- ja kuitulevyihin käytetään erikoistulppia, jotka vaativat yleensä levyn taakse tyhjää tilaa. Betoniin kiinnitetyn yleistulpan kantokyky voi vaihdella alle 100 kilogrammasta useisiin satoihin kilogrammoihin. Kevytbetonilla, kipsilevyllä ja puukuitulevyllä tulpan pitokyky on huomattavasti pienempi, usein alle 20 kilogrammaa.

Halvimmat tulpat on valmistettu yleensä pvc-muovista tai polytyleenistä. Heikkolaatuinen tulppa muotoutuu ajan myötä reiän tai ruuvin mukaan ja menettää otteensa. Laadukkaimmat vankasta nailonista tai metallista valmistetut tulpat säilyttävät vahvuutensa vuosikausia.

Tulpat keksittiin 1930-luvulla. Varhaisimmat tulpat valmistettiin muotoon puristetuista kasvikuiduista. Muovi otettiin käyttöön 1950-luvulla. Kiinnitystulppien tekninen kehitys on jatkunut 2000-luvulle asti.

## Lähteet

## Aiheesta muualla
Laivateollisuus

**Oy Laivateollisuus Ab** oli Turun Pansiossa toiminut telakkayhtiö. Sen telakka sijaitsi Valmetin Pansion telakan lähellä. Yhtiö perustettiin vuonna 1945 Suomen sotakorvausvelvoitteiden täyttämiseksi erityisesti puulaivojen sarjatuotantoa varten. Ensimmäisen laivansa se sai valmiiksi kaksi vuotta myöhemmin. Kaikkiaan Laivateollisuuden telakka rakensi puolet kaikista puurakenteisesta 90 sotakorvauskuunarista. Viimeinen Neuvostoliittoon sotakorvauksena tehty Laivateollisuuden alus oli kolmimastoinen erikoiskuunari Zarja, joka valmistui syksyllä 1952. Sen kaikki metalliosat piti valmistaa Outokummun piipronssista ja muista magnetoimattomista materiaaleista, jotta alus soveltuisi herkkiin magneettikenttien mittauksiin.

1950-luvun alussa Laivateollisuus oli Turun kolmanneksi suurin telakka noin 750 työntekijällään. Kaupungin ja koko maan suurin oli 2&nbsp;900 työntekijän Crichton-Vulcan ja Valmetin Pansion telakalla työntekijöitä oli noin tuhat. Laivateollisuuden alkuvaiheen puukuunareista valikoimaa laajennettiin sotakorvausten päätyttyä muihin erikoisaluksiin. 

Puulaivatilausten vähentyessä Laivateollisuuden piirissä panostettiin tehdasvalmisteisten liimattujen rakennusosien, ennen kaikkea suurten jännevälien kattorakenteiden kehittämiseen. Ratkaisut osoittautuivat erittäin sopiviksi ratkaisuiksi erityisesti tehdas- ja urheiluhalleihin sekä varastoihin, joissa tarvitaan suuria vapaita tiloja.

Valmet osti Laivateollisuuden koko osakekannan vuonna 1973. Tämän jälkeen se toimi itsenäisenä tytäryhtiönä, kunnes vuonna 1983 perustettiin uusi, Valmetin Laivateollisuus Oy -niminen yhtiö, johon Laivateollisuus sulautui. Vuonna 1986 jälkimmäisen nimeksi muutettiin *Oy Laivateollisuus Ab*. Se liitettiin pian Wärtsilä Meriteollisuuteen, joka lakkautti telakan vuonna 1988.  Laivateollisuuden perinteitä liimapuurakenteiden tekijänä jatkaa Late-Rakenteet Oy..

Laivateollisuus-yhtiön perinnöstä muistuttavat Pansiossa edelleen sen työntekijöille rakennettu Pansion Laivateollisuuden asuinalue ja Laivateollisuudenkatu-niminen katu. Museovirasto on määritellyt arkkitehti Erik Bryggmanin suunnitteleman asuinalueen yhdeksi Suomen valtakunnallisesti merkittävistä rakennetuista kulttuuriympäristöistä. 

## Lähteet

## Aiheesta muualla
*V. Lundelin: *LATE telakkana 1945–1990.* 1998. .
Charles Wilson

**Charles Wilson** voi tarkoittaa ainakin seuraavia:

* Charles Burnett Wilson (1850–1926), brittiläis-havaijilainen sotilas ja virkamies, Havaijin valtakunnanmarsalkka
* Charles Edward Wilson (1886–1972), yhdysvaltalainen liike- ja virkamies
* Charles Erwin Wilson (1890–1961), yhdysvaltalainen poliitikko
* Charles Kent Wilson (s. 1953), yhdysvaltalainen laulaja
* Charles Nesbitt ”Charlie” Wilson (1933–2010), yhdysvaltalainen poliitikko
* Charles Thomson Rees Wilson (1869–1959), skotlantilainen fyysikko
Intel Itanium

**Intel Itanium** (/ aɪteɪniəm /) on Intelin ja Hewlett-Packardin kehittämä 64-bittinen suoritin. 
Suoritin käyttää IA-64-käskykantaa eikä se ole yhteensopiva yleisemmän x86-64-käskykannan kanssa. Ensimmäinen suoritin julkaistiin kesällä 2001 ja tuotesarja lakkautettiin 2017.

Intel markkinoi prosessoria yritysten palvelinkoneisiin. Ensimmäinen Itanium-prosessori, koodinimeltään Merced, ilmestyi vuonna 2001.

Suorittimen myöhästyminen useita vuosia ja alun suorituskykyongelmat tekivät Itaniumista teollisuuden naurunaiheen ja se sai lempinimen "Itanic" Titanic-laivaan viitaten.

Kymmenen vuotta Itaniumin julkaisun jälkeen 95 % sitä käyttävistä myydyistä koneista oli HP:n palvelimia (HP Integrity) ja 3 % NEC:in. Suoritinta ovat käyttäneet myös Hitachi, Fujitsu ja SGI, joka ajautui konkurssiin. Vuonna 2015 Hewlett-Packard oli ainoa jäljellä oleva Intelin kumppani, joka vielä käytti IA64-alustan suorittimia.

Vuonna 2017 on julkaistu viimeinen päivitysversio Itanium-prosessorista.

## Mallit

Julkaistut prosessorimallit sarjassa:
* Itanium
* Itanium 2
* Itanium 2 9000 -sarja
* Itanium 2 9100 -sarja
* Itanium 9300 -sarja
* Itanium 9500 -sarja

## Lähteet
Tukwila

**Tukwila** (/ tʌkwɪlə / USA dict: tuk · wil "· ə) on kaupunki Washingtonin osavaltiossa. Pohjoisesta Tukwila rajautuu Seattleen. Väkiluku oli vuoden 2010 väestönlaskennassa 19&nbsp;107.
Cavendish-laboratorio

**Cavendish-laboratorio** () on osa Cambridgen yliopiston fysiikan laitosta. Se on perustettu vuonna 1874.

Laboratorio on nimetty sen rahoitukseen osallistuneen Devonshiren herttuan William Cavendishin sekä hänen fyysikkosukulaisensa Henry Cavendishin mukaan. Sen ensimmäinen professori oli James Clerk Maxwell.

Ennen Cavendish-laboratorion perustamista fysiikka oli ollut matematiikan sivuhaara ja sen opetus oli varsin teoreettista. Maxwellin seuraaja Lordi Rayleigh suunnitteli kokeellisen fysiikan opetusohjelman, joka on nykyisenkin opetuksen pohjana. Rayleighin seuraaja Joseph John Thomson puolestaan käynnisti fysiikan vallankumouksen, joka johti kvanttifysiikan löytämiseen 1920-luvulla. Hänen aikanaan yliopisto alkoi hyväksyä jatko-opiskelijoita muualtakin. Ensimmäisten joukossa olivat tulevat nobelistit Ernest Rutherford ja Charles Wilson. Rutherford nousi vuorollaan professoriksi ja ydinfysiikan suurteot jatkuivat. Hänen jälkeensä Lawrence Bragg kehitti röntgenkristallografiaa, jonka avulla selvitettiin DNA:n kaksoiskierrerakenne. Toisen maailmansodan jälkeen kylmälaboratorio, hiukkaskiihdytin, puolijohdetutkimukset ja radioastronomia olivat aloja, joilla tehtiin suuria löytöjä.

Laboratoriossa vuosien varrella työskennelleistä tutkijoista 29 on palkittu Nobel-palkinnolla.

## Lähteet

## Aiheesta muualla
*Cavendish Laboratory University of Cambridge
Uinnin pitkän radan Euroopan-mestaruuskilpailut 1947

**Uinnin pitkän radan Euroopan-mestaruuskilpailut** järjestettiin vuonna 1947 kuudennen kerran. Kilpailut pidettiin Monacon Monte Carlossa 10.–14. syyskuuta. Kilpailujen järjestäjänä toimi Euroopan uimaliitto LEN. Kilpailulajeina olivat uinti, uimahypyt ja miesten vesipallo.

Suomalaisia kisoihin osallistui kolme urheilijaa eli Bror Labart 1 500 metrin uintiin, Margit Leskinen 200 metrin rintauintiin ja Ilmari Niemeläinen ponnahduslauta- ja kerroshyppyihin. Bror Labart oli 1 500 metrin kisassa 12. ajalla 21.18,6, Margit Leskinen 200 metrin rintauinnissa 6. ajalla 3.08,5 ja Ilmari Niemeläinen ponnahduslaudalla 7. ja kerroshypyissä 9.

## Mitalistit
### Uinti
#### Miehet

#### Naiset

### Uimahypyt

### Vesipallo

## Mitalitaulukko

## Lähteet
*Uinnin ja uimahyppyjen tulokset  ja 2 
*Vesipallon tulokset  

## Viitteet
Marcgraviaceae

**Marcgraviaceae** on kukkivien kasvien heimo. Siihen kuuluu määritelmästä riippuen 7–8 sukua ja noin 130 lajia. Heimon lajit ovat lähinnä trooppisen Väli- ja Etelä-Amerikan sekä Karibianmeren saarten puuvartisia köynnöksiä ja pensaita.

## Kuvaus
Heimon kasvit ovat yleensä puuvartisia, usein ilmajuurellisia liaaneja tai pensaita, joskus pieniä puita. Eräät lajit ovat päällyskasveja. Heimon lajit ovat usein erilaislehtisiä; juurellisten versojen lehdet ovat ruodittomia ja kahteen riviin kääntyneitä, muiden versojen ruodillisia ja vapaammin asettuneita. Lehdet ovat yksinkertaisia, vuorottaisesti asettuneita ja sulkasuonisia. Heimon kasveilla on usein kukkien ympärillä suojuslehtiä, joissa on mettä tuottavia mesiäisiä.

Kaksineuvoiset kukat kasvavat terttu-, sarja- tai tähkämuotoisissa kukinnoissa. Kukinnot sijaitsevat versojen päädyissä. Monien heimon lajien pölyttäjinä toimivat kolibrit tai lepakot, jotkut ovat itsepölytteisiä tai umpipölytteisiä. Sekä terä- että verholehtiä on 4–5. Heteitä on 3–40. Kukan emiössä on 2–8 emiä. Sikiän on yleensä 2–8-onteloinen, jokaisessa ontelossa on 30–50 siemenaihetta. Hedelmä on yleensä kota. Yhdessä hedelmässä on tavallisesti 50–100 siementä.

## Sukuja
* *[[Marcgravia]]*
* *[[Marcgraviastrum]]*
* *[[Norantea]]*
* *[[Pseudosarcopera]]*
* *[[Ruyschia]]*
* *[[Sarcopera]]*
* *[[Schwartzia]]*
* *[[Souroubea]]*

## Lähteet
Rodina Kirov

**Rodina** () on venäläinen jääpalloseura Kirovin kaupungista. Seura perustettiin vuonna 1934. Rodina pelasi Neuvostoliiton mestaruussarjassa muutaman kauden 1980-luvulla, mutta putosi sitten takaisin alemmalle sarjatasolle. Takaisin ylimmälle sarjatasolle se nousi Neuvostoliiton hajottua, Venäjän liigan ensimmäiselle kaudelle 1992–1993, ja se on pelannut siitä lähtien yhtäjaksoisesti ylimmällä sarjatasolla. Rodinan paras saavutus on kolmas sija kaudella 2005–2006.

Suomalaisista seuraa Venäjän Superliigassa on edustanut Petteri Lampinen vuosina 2012-2015.

## Saavutuksia
**Saavutuksia Venäjän liigassa:**
***1 pronssi** 2006

## Lähteet

## Aiheesta muualla
* Virallinen sivu